پێرل باک
پێرل سیدسترایکەر باک (بە ئینگلیزی: Pearl Sydenstricker Buck؛ لە دایکبووی ٢٦ی حوزەیرانی ١٨٩٢ - مردووی ٦ی ئازاری ١٩٧٣) هەروەها بەناوە چینییەکەشی دەناسرێتەوە سای ژینژوو  (بە چینی: 赛珍珠) نووسەر و ڕۆماننووسی ئەمریکی بوو. ئەو یەکێکە لە هەڵگرانی خەڵاتی نۆبێل. ئەو تاکوو ساڵی ١٩٣٤، زۆرینەی کاتەکانی ژیانی لە شاری چنجیانگ لە چین بەسەر بردبوو. ڕۆمانە مێژوویی و خەیاڵییەکەی بەناوی زەوییە باشەکە (The Good Earth) لە ساڵانی ١٩٣٢ و ١٩٣٣ پڕفرۆشترین ڕۆمانی خەیاڵیی بووە لە ئەمریکا، بەهۆی ئەم ڕۆمانەوە خەڵاتی پۆلیتزەری پێدرا. لە ساڵی ١٩٣٨، خەڵاتی نۆبێلی وەرگرت لە وێژە (ئەدەبیات)، ئەمەش دەگەڕێتەوە "ئەو وەسفە داستانییانەی بۆ ژیانی جوتیاران و لادێ نشینانی چین و هەروەها بۆ ژیاننامە شاکارەکەی خۆی". پێرل باک یەکەمین ژنە ئەمریکییە کە خەڵاتی نۆبێل لە وێژە وەربگرێت.

لەدوای جێهێشتنی چین و گەڕانەوە بۆ ئەمریکا، پێرل باک بووە پارێزەری مافەکانی ژنان و داکۆکیکار لە مافی کەمینەکان. هەروەها بە فراوانیش لەسەر کەلتوور یان چاندی خەڵکی چین و ئاسیا دەینووسی.

کارل پیل لەماوەی ژیانیدا دوو جار هاوسەرگیری کردووە، سەرەتا لەگەڵ جۆن لووسینگ باک بوو لە ساڵی ١٩١٧، بەڵام لە ساڵی ١٩٣٥ لە یەکتری جیابوونەوە. دووەم هاوسەرگیریشی لەگەڵ ڕیچارد جەی واڵش بوو لە ساڵی ١٩٣٥، لەگەڵ ڕیچارد مایەوە تاکوو مردنی ئەو لە ساڵی ١٩٦٠.

پێرل باک لە ڕۆژی ٦ی ئازاری ١٩٧٣، لە تەمەنی ٨٠ ساڵیدا بەهۆی شێرپەنجەی سییەوە کۆچی دوایی کرد.

سەرچاوەکان 

وەرگرانی خەڵاتی نۆبێلی وێژە
ڕۆماننووسانی ژنی ئەمریکی
وەرگرانی خەڵاتی نۆبێلی ئەمریکی
چالاکوانە ئەمریکییەکانی مافەکانی مرۆڤ
ڕۆماننووسانی ئەمریکیی سەدەی ٢٠ەم
مردووانی ١٩٧٣
لەدایکبووانی ١٨٩٢
ژنانی براوەی خەڵاتی نۆبێل
ژنە نووسەرەکانی خۆژیاننامە
ژنان لە پاراستنی مافی مرۆڤ
نووسەرەکانی ژێنجیانگ